ראש הממשלה יודע שאתם זוכרים את ה"מתנות" והסיגרים, אבל כנראה ישמח שתשכחו איך התערב במינויים בשירות הציבורי, הסתיר את פגישותיו עם יצחק תשובה ודאג שנמשיך לממן לנצח את הוצאות ביתו הפרטי בקיסריה ● לקראת הבחירות: עובדות שראשי הרשימות לכנסת מקווים שלא תזכרו
אפשר לטעות ולחשוב שהעובדה שבנימין נתניהו מתמודד בבחירות פעם אחר פעם – מעידה על כך שהוא אוהב דמוקרטיה. אבל האמת היא שבשנותיו הארוכות בשלטון הצטברו די הוכחות לכך שנתניהו מזלזל במוסדותיה, ובעקרונות של הפרדת רשויות ושומרי סף.  הכנסת מציקה? נרסק את יכולת הפיקוח שלה על הממשלה. מפכ"ל המשטרה עלול לעשות בעיות? לא נמנה אותו. מנכ"ל משרד ראש הממשלה? מיותר לי, תודה. פרקליט המדינה? חשב כללי באוצר? באמת שאין צורך. במקומם ימונו ממלאי מקום שקל בהרבה לפטרם ולכן הם תלויים בחסדיו.  בשיחה שהוקלטה בינו ובין שר התקשורת לשעבר איוב קרא נתניהו זעם על כך שלא מאפשרים לערוץ 20 לשדר חדשות. לנתניהו הוצע לפזר את נבחרי מועצת הכבלים והלוויין – אך הוא לא מבין מדוע יש צורך בגוף שחוסם אותו וזועק: "למה לפזר? בוא נבטל אותה". ניהול המדינה הופקד בידי מי שברשותם הנכס היקר ביותר לראש הממשלה – נאמנות חסרת גבולות. את כתבי האישום שהוגשו נגד נתניהו, בהם הוא נאשם בשוחד, מרמה והפרת אמונים, כבר לא נשכח. אבל למטה תראו נתונים נוספים על התנהלותו, כאלה שהוא בונה על כך שיתאיידו מהזיכרון הציבורי ביום שנגיע לקלפי.  לקראת הבחירות, אנחנו מפרסמים עובדות על ראשי המפלגות – שהם היו רוצים שתשכחו. לפני ההצהרות וההבטחות שנועדו לגרום לנו להצביע להם בקלפי, חשוב שהם יידעו שאנחנו זוכרים היטב כיצד התנהלו בעבר. אחרי בנט, לפיד, הורוביץ, ליברמן, גנץ וזליכה – הנה רצף עובדות על ראש ממשלתנו, יו"ר הליכוד, שהוא היה מעדיף שתשכחו. כראש ממשלה הפקיר נתניהו את האינטרס הציבורי משיקולים אישיים ומינה שוב ושוב אנשים לא ראויים לתפקידים בכירים.  המהלך המקומם הזה הוא רק אחד משורת מינויים בעייתיים. בעבר נתניהו התנהל, לדעתי, באחריות. הוא קידם רפורמות חשובות למען הציבור כמו החוק לצמצום הריכוזיות והגדלת המיסוי על השימוש באוצרות טבע. אבל בשנים האחרונות נתניהו מסייע לביצור מונופולים, מחלץ כספים מקופת המדינה לצרכים אישיים, ומקדיש הררי אנרגיה להסתרת תהליכי קבלת ההחלטות.  לאחר שבית המשפט כפה זאת עליו, הסתבר שנתניהו מקדיש נתח עצום מזמנו לשליטה בתקשורת. קראו את סדרת הכתבות שלנו על כל ראשי המפלגות, תשקללו את המידע ולכו עוד רגע להצביע: 